Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2620

e) önellenõrzés. 4.018. A redundanciát már a biztonsági rendszer tervezésekor biztosítani kell a megkívánt rendelkezésre állási szint teljesítése érdekében. Ellenkezõ esetben hiteles módon kell igazolni, hogy a megbízhatóság egyéb eszközökkel elérhetõ. 4.019. Ahol a biztonsági rendszertõl, rendszerelemtõl elvárt magas fokú megbízhatóságot redundancia révén biztosítják, ott a közös okú meghibásodás ellen a rendszernek védettnek kell lennie. A közös okú meghibásodás lehetõségének csökkentése érdekében a diverzitás és/vagy a függetlenség elvét kell alkalmazni. 4.020. A diverzitás és a függetlenség elvét megfelelõ módon alkalmazni kell a közös okú meghibásodás lehetõségének csökkentése érdekében. 4.021. A tervezési alapba tartozó kezdeti események bármelyike esetében a biztonsági funkciót ellátó rendszernek, rendszerelemnek egy egyszeres meghibásodás bekövetkezése esetén is alkalmasnak kell maradnia feladatának ellátására. A feltételezett egyszeres meghibásodásból származó egyéb meghibásodásokat az egyszeres hiba részeként kell figyelembe venni. 4.022. A biztonsági rendszert, rendszerelemet kiszolgáló segédrendszert (pl. villamos betáplálás, nagynyomású levegõ stb.) a biztonsági rendszer, rendszerelem részének kell tekinteni. A segédrendszer megbízhatóságának arányban kell lennie az általa kiszolgált rendszer, rendszerelem biztonsági besorolásával. 4.023. A tervezés során biztosítani kell a rendszerek, rendszerelemek üzembõl történõ kivételének lehetõségét és figyelembe kell venni a várható karbantartás, funkciópróba és javítás minden egyes biztonsági rendszer, rendszerelem megbízhatóságára gyakorolt hatását. 4.1.4. Emberi tényezõ 4.024. Az üzemeltetõ személyzet munkaterületeit és munkakörnyezetét ergonómiai elveket figyelembe véve kell tervezni. A kezelõi felületek kialakításánál figyelembe kell venni és lehetõség szerint egyértelmûen elkülöníteni az üzemeltetõ személyzet rendszerkezelõi- (beleértve a nem tervezett üzemzavarok és meghatározott baleseti helyzetek kezelését) és a berendezés-üzemeltetõi funkciót. 4.025. Az emberi tényezõt és az ember-gép kapcsolatot a tervezés kezdetétõl fogva következetesen kell figyelembe venni. 4.026. A tervezésnek biztosítania kell, hogy a feltételezett fizikai környezetben és pszichikai állapotban elvárható legyen a megfelelõen képzett személyzettõl az elõirányzott idõtartam alatt a sikeres beavatkozás. A rövid idõtartamon belüli beavatkozás iránti igényt a minimálisra kell korlátozni. 4.027. A személyzet számára meg kell határozni a teljesítendõ biztonsági funkciókat. A meghatározások terjedjenek ki az átmeneti tároló rendszeres idõközönkénti ellenõrzésére, az ellenõrzését végzõ személyzet kötelességeire, valamint a hibaelhárításra és a karbantartási, tesztelési és kalibrálási tevékenységet végzõ személyzet kötelességeinek definiálására. 4.028. Meg kell adni az emberi tényezõk egyéb szempontjainak kapcsolódási felületeit. Az üzemviteli és egyéb személyzet számára a feladatok begyakoroltatása és az üzemviteli eljárások fejlesztése legyen teljes mértékben összeegyeztethetõ a feladatok és rendszerek, rendszerelemnek tervezésével. Az üzemviteli elõírások jóváhagyása során értelmezhetõségüket és megvalósíthatóságukat ellenõrizni kell. Fel kell mérni a javasolt alkalmazási szinteket. Figyelembe kell venni a biztonságot érintõ rendszerekre vonatkozókat, és meg kell határozni a biztonsági kultúra fejlesztésének lehetõségeit. Elemezni kell az emberi kapcsolatok – elsõsorban a függõségi viszonyok – hatásait a személyzet tevékenységére. Biztosítani kell, hogy az üzemeltetõ személyzet ne tudja megakadályozni a valós, automatikus biztonsági mûködéseket, de a szükséges beavatkozásokat végre tudja hajtani. 4.029. Az operátori beavatkozások verifikálását és validálását a nem tervezett eseményekre és a meghatározott baleseti helyzetekre is el kell végezni. 4.030. Ezek a követelmények magukba foglalják az átmeneti tároló vezénylõjének és esetleges egyéb irányító állomásainak tervezését, valamint a karbantartás és ellenõrzés biztosítását, különös figyelemmel a megjelenítõ rendszerre, az irányító pult kialakításra, a munkaterületek karbantartási mûveletekhez való hozzáférhetõségére és a fizikai környezetre. 4.2. ÁLTALÁNOS TERVEZÉSI KÖVETELMÉNYEK 4.2.1. A telephely sajátosságainak figyelembevétele 4.031. Az átmeneti tároló teljes élettartamára vonatkozóan a telephelynek olyan jellemzõkkel kell rendelkeznie, amelyek garantálják a biztonságos üzem feltételeit, figyelembe véve a természeti adottságokból és az emberi tevékenységbõl adódó valamennyi lényeges körülményt. A tervezés során a telephely adottságainak megfelelõ mûszaki megoldásokat kell alkalmazni. 4.032. A kiválasztásra kerülõ telephely alkalmasságának vizsgálata és a biztonsági követelmények meghatározása során vizsgálni kell a telephely és környezete hatását az átmeneti tárolóra, valamint az átmeneti tároló hatását a telephelyre és a környezetre. 4.033. A telephely alkalmasságának megítélésénél figyelembe kell venni a telephely környezetére jellemzõ természeti és ember okozta eseményeket, a telephely azon jellemzõit, amelyek hatással lehetnek a radioaktív kibocsátások környezetben történõ terjedésére és a balesetelhárítási intézkedések megvalósíthatóságára. 4.034. Az átmeneti tároló biztonságára hatással lévõ külsõ környezeti tényezõk stabilitását, illetve változásait a létesítmény élettartamára prognosztizálni kell. A külsõ hatások és a telephelyi jellemzõk változását, különösen az emberi tevékenység viszonylag gyors változásait a teljes élettartam alatt monitorozni szükséges és a kockázat állandó szinten tartása érdekében rendszeresen kell értékelni. 4.035. A tervezési alapba tartozó külsõ környezeti hatásokat és paramétereket a telephelyi jellemzõkbõl kiindulva az átmeneti tároló sajátosságaira tekintettel kell meghatározni. 4.036. A telephelyre jellemzõ események egyidejû elõfordulásának lehetõségét vizsgálni kell és a tervezési alapban ezek kombinációit szükség szerint figyelembe kell venni az egyedi eseményekre meghatározott kritériumoknak megfelelõen. 4.037. A telephely akkor tekinthetõ alkalmasnak, ha a telephelyi hatásokra kipróbált mûszaki megoldásokkal az átmeneti tároló biztonsága megvalósítható. 4.038. A külsõ hatásokat a tervezés kiinduló adataiként felhasználható és alkalmas jellemzõkkel kell meghatározni. A telephelyre jellemzõ specifikus adatokat kell a tervezéskor felhasználni, amennyiben ezek megfelelõ megbízhatósággal meghatározhatók. Ellentétes esetben a telephely általános jellemzõinek megfelelõ, nagy adathalmazra általánosított vagy szabványosított jellemzõk is felhasználhatók a tervezés alapjaként. 4.039. Meg kell határozni a javasolt telephely körüli területek topográfiájának és geológiájának azon jellemzõit, melyek hatással lehetnek az átmenti tároló üzemi eseményei, feltételezett üzemzavari és baleseti állapotaiban kibocsátott radioaktív anyagok környezeti terjedésére és feldúsulására. Vizsgálni kell a kibocsátott radioaktív anyagok terjedését. 4.040. A vizsgálatokban meg kell határozni a radioaktív kibocsátások hatását a talajra, a felszíni és talajvizekre. Elemezni kell a radioaktív anyagok lakosságra gyakorolt hatásainak különbözõ mechanizmusait és a sugárhatás lehetséges módjait. 4.041. Meg kell határozni a telephely körüli területek azon topográfiai jellemzõit, melyek hatással lehetnek a lakosság jellemzõ tartózkodási helyeire és a környezet változására. Meg kell vizsgálni ezen jellemzõknek a biztonságos üzemelésre gyakorolt hatását, valamint a radioaktív és nukleáris anyagok telephelyre és telephelyrõl való szállításának lehetõségeit is. 4.042. A telephely kiválasztással kapcsolatban a telepítésénél és tervezésénél figyelembe veendõ földtani és bányászati követelményrendszert külön jogszabály tartalmazza. 4.2.2. Az átmeneti tároló és az atomerõmû kapcsolata 4.043. Amennyiben az átmeneti tárolót egy szomszédos atomerõmû valamelyik üzemelõ rendszere látja el, alapvetõ tervezési követelmény, hogy az átmeneti tárolóban megkövetelt funkciót az atomerõmû esetleges végleges leállítását követõen is biztosítsák az átementi tároló teljes üzemideje alatt. 4.044. Az átmeneti tároló Biztonsági Jelentésében igazolni kell, hogy a közös rendszerek egymástól független üzeme, az egybeesésekkel számított elégséges kapacitása biztosított, s egyik felhasználó sem tudja a másikat a hozzáférésbõl kizárni. 4.045. Gondoskodni kell az átmeneti tároló mûködéséhez szükséges atomerõmûvi rendszerek üzemeltetési engedélyének a létesítmény tervezett élettartamán túli meghosszabbításáról. Az üzemeltetési engedély meghosszabbításának szándéka esetén az elvi engedély kérelmét 2 évvel az üzemeltetési engedély lejárta elõtt a Hatósághoz be kell nyújtani. 4.046. Amennyiben a kiégett üzemanyagnak az átmeneti tárolóból való kiszállításához az atomerõmû valamelyik technológiai rendszerének (pihentetõ medence, átrakógép) üzeme is szükséges, úgy gondoskodni kell arról, hogy ezek az atomerõmûvi rendszerek, berendezések vagy az átmeneti tároló teljes élettartamára rendelkezésre álljanak, vagy az erõmû leszerelése miatt a kiszállítás más módon biztosítható legyen. 4.2.3. Biztonsági funkciók, osztályba sorolás 4.047. Az átmeneti tárolást megelõzõen a kiégett üzemanyag több évig tartó pihentetése következtében a kezdeti hõfejlõdés és a sugárzás mértéke számottevõen csökken, ezért az üzemzavari állapotok lassan alakulnak ki, az üzemviteli korlát elérése elõtti beavatkozásra több idõ van, ezt a rendszerek biztonsági osztályba sorolásának is tükröznie kell. 4.048. A 4.002 pontban megfogalmazott alapvetõ tervezési követelmények következetes teljesítése érdekében meg kell határozni az összes biztonsági funkciót, amelyeket az átmeneti tároló egyes rendszereinek, rendszerelemeinek, épületeinek és épületszerkezeteinek teljesíteniük kell. 4.049. A biztonsági funkciókat, továbbá az ezen funkciók ellátását biztosító rendszereket, rendszerelemeket, helyiségeket és az azokat alkotó épületszerkezeteket biztonsági osztályba kell sorolni, melyen belül az egyes komponensek az esetleges meghibásodásuk/degradációjuk nukleáris biztonságra való hatása alapján tovább kategorizálhatók. 4.050. A helyiségek és az azokat alkotó épületszerkezetek osztályát az általuk ellátott biztonsági funkció osztálya, illetve a bennük elhelyezett vagy hozzájuk kapcsolódó legmagasabb biztonsági osztályba sorolt komponens osztálya határozza meg. 4.051. A biztonsági osztályba sorolás alapján meg kell határozni a biztonsági rendszerekkel, rendszerelemekkel és a kapcsolódó tevékenységekkel (pl. karbantartás, anyagvizsgálat, hegesztés) szemben támasztandó minõségirányítási követelményeket. 4.2.4. Feltételezett kezdeti események 4.052. Normál üzemeltetés az átmeneti tárolónak a Hatóság által jóváhagyott üzemeltetési feltételek és korlátok betartása melletti üzemeltetése, beleértve az üzembehelyezést, karbantartást, próbákat, stb is. 4.053. Várható üzemi esemény a normál üzemi rendszerek, rendszerelemek meghibásodása vagy helytelen mûködése következtében elõálló olyan eltérés, amelynek bekövetkezési gyakorisága nagyobb vagy egyenlõ mint 10-2/év és a tervezés során elõirányzott megoldások segítségével nem eredményezi üzemzavar vagy baleset bekövetkezését, s a radioaktív kibocsátás nem haladja meg a normál üzemeltetésre engedélyezett értéket. 4.054. Feltételezett (tervezési) üzemzavar az a ritkán bekövetkezõ esemény (gyakorisága kisebb, mint 10-2/év), amelyet rendszerek, rendszerelemek meghibásodása, kedvezõtlen külsõ hatások és/vagy helytelen/téves emberi beavatkozás idéz elõ. Az esemény során a biztonsági funkciók a tervezettnek megfelelõen mûködnek, és az esemény nem vezet az üzemeltetõ személyzetre és a lakosságra a jogszabályban meghatározott dóziskorlátok túllépéséhez. 4.055. A tervezési alap határozza meg az átmeneti tároló azon jellemzõit, amelyek szükségesek a várható üzemi események és az üzemzavarok ellenõrzött módon történõ kezeléséhez a meghatározott nukleáris biztonsági és sugárvédelmi követelmények kielégítése mellett. A tervezési alap magában foglalja a várható üzemi eseményeket és a feltételezett kezdeti események által elõidézett üzemzavari körülményeket, ezen események elemzésekor felhasznált feltételezéseket, és bizonyos esetekben az elemzési módszereket, amelyek annak igazolásához szükségesek, hogy az általános nukleáris biztonsági követelmények mindig teljesülnek. A tervezési alap részét képezik azok a várható üzemi események, amelyek valamely biztonságvédelemi mûködés elmaradásának feltételezésébõl származtathatók. 4.056. A tervezési alapot meghaladó üzemzavar, azaz baleset, az az igen kis valószínûségû esemény, amely során az elõírt határértéket meghaladó radioaktív anyag kerülhet a környezetbe. A baleset fogalmán belül külön kategóriát alkotnak az olyan hipotetikus események, az úgynevezett súlyos balesetek, amelyek a radioaktív kibocsátás szempontjából a legsúlyosabb következményekkel járhatnak. 4.057. A tervezés során, feltételezett kezdeti eseményként, mindazon biztonságot veszélyeztetõ eseményeket figyelembe kell venni, melyek:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes